ครม.รับทราบแจกเงินเยียวยาสำเร็จ41.7ล้านคน
ครม.รับรายงานแจกเงินเยียวยาสำเร็จ 41.7ล้านคน เราชนะ 32.5 ล้านคน และเรารักกันอีก 9.2 ล้านคน
2 มี.ค. 2564

นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า คณะรัฐมนตรี (ครม.) ที่พล.อ.ประยุทธ์ จันทร์โอชา นายกรัฐมนตรี และ รมว.กลาโหม เป็นประธาน ได้รับทราบรายงานการเยียวยาประชาชนจากผลกระทบโควิด-19 แยกเป็นโครงการเราชนะร่วมทุกกลุ่ม 32.5 ล้านคน
นอกจากนี้ ยังมีจากโครงการ ม33 เรารักกัน อีก 9.2 ล้านคน ทำให้รวมแล้วมีประชาชนได้รับเงินเยียวจากรัฐบาล 41.7 ล้านคน
สำหรับโครงการเราชนะ ยอดการใช้จ่าย ณ 28 ก.พ. 2564 มียอดใช้จ่ายไปแล้ว 6.69 หมื่นล้านบาท จากวงเงินที่ตั้งไว้ทั้งโครงการ 2.1 แสนล้านบาท มีการใช้จ่ายผ่านร้านธงฟ้า 44% ร้านค้าทั่วไป 35% ร้านอาหารเครื่องดื่ม 16% และร้านโอทอป 4%